Hei! Olen Evelyn Martinez.
On ilo olla täällä Helsingissä Suomessa.
Minulla on ilo kertoa, että Jumala rukoilee Suomen puolesta -
ja että Jeesus esirukoilee Suomen puolesta.
Tämä on hyvin tärkeää aikaa Jumalan sydämessä Suomelle.
Kun olen ollut täällä viime päivät, -
esirukouksen henki Herralta on ollut niin vahvana Suomen yllä, -
että minun on hyvin vaikea edes levätä yöllä, -
koska Herran Henki itkee Suomen yllä.
Se lausuu rukouksia ja nostaa ylös rukouksessa Suomen tarpeita.
Minun täytyy sanoa, että nyt on oiva aika -
Suomen kristittyjen tulla yhteen Herran kanssa rukouksessa.
Hengellisessä mielessä on meneillään hyvin tärkeitä asioita.
Mieleeni on noussut etenkin kaksi tärkeää asiaa.
Kun kuljin rukoillen Helsingissä, -
koin, miten Herran Henki itkee Suomen yllä.
Aivan kuin maa liikkuisi esirukouk- sessa Suomen kansan puolesta, -
koska Hengessä jokin on vapautumaisillaan täällä.
Se on murtumaisillaan.
Sain kaksi pääsanomaa seurakunnalle -
rukouksen ja esirukouksen alueella.
Ensinnäkin kun rukoilin, kuulin kysymyksen, -
missä on puuttuva sukupolvi. Missä ovat ihmiset?
Suomessa on tehty abortteja.
Hengessä on menetyksen ja itkun tunnetta -
puuttuvan sukupolven puolesta. Se puuttuu katukuvasta.
Ystävät, sen tähden meidän on tehtävä parannusta -
ja mentävä Jumalan valtaistuimen eteen rukoilemaan Suomen puolesta.
Toinen sanoma on tämä: -
Suomessa on monia, jotka ovat lapsena olleet seurakunnissa.
On monia, jotka ovat olleet seura- kunnassa, mutta heitä on satutettu.
Heitä ei ole ymmärretty. He ovat lähteneet seurakunnasta.
He ovat nyt ulkopuolella ja etsivät asioita, jotka eivät ole Jumalasta.
1. Joh. 5:ssä sanotaan, että meidän pitää rakastaa kaikkia Jumalan lapsia.
Se on Herran käsky. Meidän tulee rakastaa toinen toistamme.
Kehotan sinua, ystävä, rukoilemaan -
ja tulemaan yhteen rukouksessa.
Ole yhtä Jumalan sydämen kanssa Suomen kansan puolesta.
Se ei ole pelkästään ihmissydämestä tulevaa rukousta.
Se on esirukousta, -
rukouksia, joita Jeesus rukoilee Suomen puolesta tässä hetkessä.
Se on Herran odottamista ja sanomista: -
"Herra Jeesus, mitä rukoilet Suomen puolesta Isän edessä?
Anna minun kuunnella ja kerro sydämesi rukous Suomen puolesta?"
Ne ovat rukouksia, jotka ovat nyt ajankohtaisia.
Uskon, että Suomeen on tulossa suuri herätys.
Herra ilmestyy pian tämän kansakunnan keskellä.
Siksi kristittyjen on tärkeää tehdä parannusta.
Kristittyjen on tärkeää rukoilla ja kumartua Herran eteen.
On hyvin tärkeää tulla yhteen rakkaudessa -
yhtä ainoaa tarkoitusta varten eli valtakunnan laajentamista varten.
Sain kaksi tärkeää kohtaa rukouksessa.
Niiden täytyy täyttyä, ennen kuin herätys pyyhkii Suomen yli -
ihmiset tulevat kosketetuiksi, talous elpyy -
ja Jumalan valtakunta konkretisoituu yhteiskunnan joka osa-alueella.
Ensiksikin täytyy tehdä parannusta aborteista -
ja toiseksi lyönneistä, joihin seurakunta on syyllistynyt.
Tätä ei ole millään tavalla tarkoitettu tuomion sanomaksi.
Tätä ei ole tarkoitettu arvosteluksi.
Tätä ei ole tarkoitettu loukkaukseksi tai jonkun satuttamiseksi.
Nämä ovat tosiasioita, jotka meidän täytyy kohdata.
Ne ovat tapahtuneita tosiasioita, joita meidän täytyy ymmärtää.
Ne täytyy korjata rukouksessa -
Herran antamalla parannuksenteon hengellä.
Täytyy pyytää Herralta: -
"Anna minulle yliluonnollinen parannuksenteon henki, -
jotta voin tuntea, mitä Sinä tunnet Suomen kansaa kohtaan."
Kun todella teemme parannusta, olemme avoimia rakkaudelle.
Olemme avoimia rakastamaan niitä, jotka ovat erilaisia kuin me -
ja joilla on erilainen lahjavarustus -
sekä erilaisia ilmentymiä ja kokemuksia.
Pystymme kunnioittamaan toinen toistamme.
Tiedäthän, se on avain.
Maailman, yhteiskunnan ja Suomen täytyy nähdä seurakunta, -
Kristus-ruumis, jossa vallitsee keskinäinen rakkaus ja kunnioitus.
Se tulee rukouksen ja parannuksenteon kautta.
Se tulee tunnustamalla, että tarvitsemme toinen toistamme -
ja Kristuksen identiteetin esiin tulemista toinen toisissamme, -
puolin ja toisin.
Yhdessä, yhtenä, rakkauden ja esirukouksen yhteen sitomina, -
profeetallisen esirukouksen yhteen sitomina, -
voimme edistää Jumalan valtakuntaa Suomessa.
Voimme mennä eteenpäin ja kasvaa rakkaudessa.
Voimme ottaa vastaan yhteiskunnan ja haavoittuvaiset ihmiset.
Voimme ottaa vastaan vähäiset. Voimme tuoda iloa ja hyvyyttä -
missä sitten olemmekin seurakuntina.
Uskon sen olevan avain sille, mitä Herra on tekemäisillään.
Olen todellakin erittäin innoissani -
Herran tulevasta siirrosta Suomen suhteen.
Uskon, että siitä tulee ihmeellistä. Se koskettaa monia kansakuntia.
Uskon, että se määrittää uudelleen monissa tapauksissa yhteiskuntaa -
ja yhteiskunnan tapaa suhtautua seurakuntaan.
Uskon, että Kristus-ruumis Suomessa alkaa pian kasvaa eksponentiaalisesti.
Se alkaa pian toteuttaa Raamatun mandaattia.
Se kohoaa pian kypsyyteen, rakkauteen, hyväksyntään -
ja tunnustamaan Jumalan suuruuden: -
Hän on suurempi kuin mikään seura- kunta tai asia tai kukaan ihminen.
Yhdessä saamme aikaan ratkaisuja -
yhteiskunnallisille ongelmille -
paitsi Suomessa, myös muissa maissa.
Suomi on eräänlainen toivon majakka.
Suomalaisia arvostetaan suuresti kaikkialla maailmassa.
Suomen seurakunta nousee ylös ja herää -
uudessa Jeesuksen rakkaudessa ja voimassa ja sen uudistamisessa.
Se tulee rukouksen kautta.
Rukouksen kautta meistä tulee haavoittuvia.
Rukouksen kautta ymmärrän rajani ja sen, miten paljon tarvitsen Jumalaa.
Rukouksen kautta ymmärrän lähimmäisiäni ja kärsiviä.
Rukouksen kautta minusta tulee yksi Herran kanssa -
rukouksessa ja Sanassa.
Rakkaus maanmiehiämme kohtaan, -
rakkaus tuntemattomia kohtaan, -
rakkaus jokaista yhteiskunnan jäsentä kohtaan -
nousee ja ajaa minua eteenpäin tekemään jotakin.
Kun rukous tulee ja muuttuu konkreettiseksi, -
kun rukous yhdistää minut Jumalan sydämen kanssa, -
tulokset ovat konkreettisia.
Tulee tekoja ja ilmentymiä.
Seurakunta alkaa tehdä asioita, joita se ei ole ennen tehnyt.
Seurakunta alkaa tavoittaa.
Seurakunta käynnistää sosiaalisia ohjelmia.
Seurakunta huolehtii enemmän vähävaraisista.
Seurakunta etsii syrjäytyneitä.
Seurakunta huolehtii yksinhuoltajaäideistä.
Seurakunta tuo eheytymisen naisille, jotka kärsivät abortin tuskasta.
Se eheyttää heidän sydäntään ja tunne-elämäänsä.
Se varmistaa, että he eheytyvät ja alkavat taas toivoa, -
ei vain perheen perustamista, vaan he tekevät parannusta -
ja voittavat syyllisyyden ja tuomion.
Se kuuluu tehtäväämme lähimmäisen- rakkauden saralla, yhteiskunnassa, -
tässä maassa ja rakkauden valtakunnan edistämisessä.
Se on todellakin avain siihen, mitä meidän täytyy tehdä, -
ennen kuin herätys tulee.
Meidän täytyy tulla yhdeksi -
Jumalan tarkoitusten, sydämen ja rakkauden kanssa -
ja tuoda sitä myös lähimmäisellemme.
Mitä hyötyä on, että minä voin seura- kunnassa paksusti, ellen auta muita?
Se ei ole konkreettista.
Suomen pitää saada nähdä todistus meidän elämämme kautta -
Jumalan hyvyydestä ja Hänen valtakunnastaan.
Sitä hyvyyttä pitää elää todeksi ja jakaa. Sillä pitää tavoittaa muita -
ja koskettaa ihmisten elämää.
Täytyy koskettaa jokaista ihmistä, jonka tapaamme.
Ellei sinulla ole rukouselämää, -
mene Herran eteen ja sano: -
"Herra, tarvitsen rukouselämää.
Anna minulle halu ja into -
tuntea, mitä Sinä tunnet, rukoilla Jeesuksen rukouksia -
ja nauttia yhteydestä kanssasi." Hän antaa sen sinulle.
Tarvitaan vain rehellisyyttä. Erota aikaa, tule Hänen eteensä -
nöyrällä sydämellä ja sano: "Herra, tarvitsen Sinua.
Perheeni tarvitsee Sinua. Seurakuntani tarvitsee Sinua.
Yhteiskuntani tarvitsee Sinua. Maani tarvitsee Sinua."
Kun odotat Herraa, olet kestävä rukouksessa -
ja otat vastaan Herralta Hänen rukoussydäntään, -
rukouksistasi tulee tehokkaita ja ne saavat aikaan suuria.
Ne muuttavat sinun elämäsi, perheesi elämän, yhteisösi -
ja kansakuntasi sekä kenties maailman kansakuntia.
Odotan innolla kuulevani sitoumuksestanne -
ja todistuksistanne, -
että kun päätitte rukoilla, asiat alkoivat muuttua.
Asioita alkoi tapahtua.
Odotan innolla näkeväni muutoksia ja kuulevani herätyksestä Suomessa.
Ystävät, tulee aika, -
jolloin Jumala ilmestyy Suomessa.
Kutsun sinut jälleen kerran avaamaan sydämesi -
läheisyydelle Herran kanssa ja rukoukselle.
Elämme mahtavaa ja hyvää aikaa, -
koska Suomen yllä on avoin taivas.
Tätä tilaisuutta ei pidä heittää hukkaan.
Meidän ei saa nyt torkkua. Meidän täytyy herätä -
ja ottaa vastaan into Jumalan asioita kohtaan.
Täytyy ottaa vastaan into Hänen valtakuntansa asioita kohtaan -
ja nousta yhteen liittyneinä yhtenä ruumiina rukouksessa, -
yhteydessä, rakkaudessa ja kestävyydessä.
Täytyy mennä eteenpäin voimana, seurakuntana, -
seurakuntana Suomessa yhdeksi ruumiiksi yhdistyneenä, -
laajentamassa Jumalan valtakuntaa rakkaudessa, rukouksessa, -
yhteydessä ja herätyksessä.
Se on Herran sydän sinua ja Suomea kohtaan.
Sen pitäisi olla seurakunnan sydän.
Kutsun sinut liittymään mukaan Jeesuksessa, -
liittymään mukaan Pyhässä Hengessä -
ja liittymään mukaan Isässä, -
koska Hänen sydämensä, rakkau- tensa, intonsa ja tarkoituksensa -
ovat Suomea varten juuri nyt. Älä jää siitä paitsi.
Liity mukaan. Erota viisi, kymmenen tai viisitoista minuuttia päivittäin.
Anna aikasi Herran edessä kasvaa, samalla kun intosi kasvaa.
Odotan innolla saavani kuulla sinusta, ihmeistä ja ihanista asioista, -
joita tapahtuu, kun rukoilet. Hei hei!
Suomennos: Marianne Tenetz